
LIETUVOS RESPUBLIKOS TEISINGUMO MINISTRAS 
LIETUVOS RESPUBLIKOS GENERALINIS PROKURORAS

ĮSAKYMAS
DĖL TEISINGUMO MINISTRO IR GENERALINIO PROKURORO 2004 M. RUGPJŪČIO 26 D. ĮSAKYMO NR. 1R-195/I-114 „DĖL EUROPOS AREŠTO ORDERIO IŠDAVIMO IR ASMENS PERĖMIMO PAGAL EUROPOS AREŠTO ORDERĮ TAISYKLIŲ PATVIRTINIMO“ PAKEITIMO

2022 m. lapkričio 10 d. Nr. 1R-362/I-317
Vilnius

.	P a k e i č i a m e Europos arešto orderio išdavimo ir asmens perėmimo pagal Europos arešto orderį taisykles, patvirtintas Lietuvos Respublikos teisingumo ministro ir Lietuvos Respublikos generalinio prokuroro 2004 m. rugpjūčio 26 d. įsakymu Nr. 1R-195/I-114 „Dėl Europos arešto orderio išdavimo ir asmens perėmimo pagal Europos arešto orderį taisyklių patvirtinimo“:
.	Pakeičiame 5 punkto pirmąją pastraipą ir ją išdėstome taip:

„. Europos arešto orderį dėl laisvės atėmimo bausme nuteisto ir nuo šios bausmės vykdymo pasislėpusio asmens išduoda apygardos teismas pagal nuosprendį ar nutartį panaikinti bausmės vykdymo atidėjimą arba nutartį dėl lygtinai paleisto iš laisvės atėmimo vietų įstaigos asmens pasiuntimo atlikti likusios laisvės atėmimo bausmės priėmusio teismo veiklos teritoriją (toliau – apygardos teismas). Šiuo atveju Europos arešto orderis išduodamas esant šioms sąlygoms:“.
.	Pakeičiame 9 punktą ir jį išdėstome taip:

„. Tais atvejais, kai yra priimta ir įsiteisėjusi nutartis panaikinti bausmės vykdymo atidėjimą arba nutartis dėl lygtinai paleisto iš laisvės atėmimo vietų įstaigos asmens pasiuntimo atlikti likusios laisvės atėmimo bausmės ir yra 5 punkte nustatytos sąlygos išduoti Europos arešto orderį, nutarties nuorašą kartu su Europos arešto orderio (išskyrus (i) punktą) projektu apygardos teismui siunčia šią nutartį priėmęs apylinkės teismas.“
.	Pakeičiame 27 punktą ir jį išdėstome taip:

„Užsienio valstybei asmenį perdavus laikinai atlikti baudžiamojo proceso veiksmams, Europos arešto orderį išdavusi institucija kontroliuoja, kada su šiuo asmeniu baigiami atlikti baudžiamojo proceso veiksmai arba sueina užsienio valstybės nustatytas laikino perdavimo terminas. Suėjus šiam terminui arba gavus užsienio valstybės reikalavimą grąžinti laikinai perduotą asmenį, Europos arešto orderį išdavusi institucija tiesiogiai kreipiasi į Lietuvos kriminalinės policijos biuro padalinį, atsakingą už perėmimų pagal Europos arešto orderį organizavimą ir koordinavimą, ir laisvės atėmimo vietų įstaigos administraciją, kad šis asmuo būtų nedelsiant sugrąžintas jį laikinai perdavusiai valstybei.“
.	Pakeičiame 28 punktą ir jį išdėstome taip:

„. Europos arešto orderį išdavusi institucija į Lietuvos kriminalinės policijos biuro padalinį, atsakingą už perėmimų pagal Europos arešto orderį organizavimą ir koordinavimą, ir į laisvės atėmimo vietų įstaigos administraciją kreipiasi ne vėliau kaip prieš 7 darbo dienas iki numatytos perduoto asmens sugrąžinimo perdavusiai valstybei dienos.“
.	N u s t a t o m e, kad šis įsakymas įsigalioja 2023 m. sausio 1 d.



Teisingumo ministrė	Ewelina Dobrowolska



Generalinė prokurorė	Nida Grunskienė

